Кентауда дәмханада уланғандар 93 адамға жетті
"Кентауда дәмханада уланғандар 93 адамға жетті" | "https://abai.kz/post/170578"
TITLE: Кентауда дәмханада уланғандар 93 адамға жетті
URL: https://abai.kz/post/170578
META: "Кентауда дәмханада уланғандар 93 адамға жетті" | "https://abai.kz/post/170578"
DATE: 30.06.2023
AUTHOR(s): Abai.kz
TOTAL WORDS: 178
TEXT: Түркістан облысы Кентау қаласындағы “Ризық Рауаны” фастфуд тамақтану орталығындағы асқа уланғандар саны 93-ке жетті. Олардың - 41-і бала, үшеуі жүкті әйелдер. Бұл туралы облыстық санитарлық-эпидемиологиялық бақылау департаменті хабарлады. Кентау қалалық орталық ауруханасының дерегінше, уланғандар ауруханаға 27 маусымда түсе бастаған. Жан сақтау бөліміне жатқызылғандар бөлімшелерге шыққан. Уланғандардың үшеуі – жүкті әйел, 41-і – 14 жасқа толмаған балалар. Уланғандардың дені құсып, дене қызуы көтерілген. "Науқастардың бәрі дене қызуының көтерілуі, құсу сияқты белгілерге шағымданды. Олар ауруын "Ризық Рауана" дәмханасында сатып алынған азық-түлік өнімдерін пайдаланумен байланыстырады. Бүгінде дәмхананың қызметі тоқтатылып, жоспардан тыс тексеру басталды. Облыстық санитарлық-эпидемиологиялық бақылау департаменті мамандары жұмылдырылды. Қылмыстық іс қозғалды. Қазір ауру ошағында эпидемияға қарсы шаралар жалғасып жатыр", деді денсаулық сақтау вице-министрі, бас мемлекеттік санитария дәрігері Айжан Есмағамбетова. Облыстық полиция департаменті улану дерегі бойынша «Санитария қағидаларын немесе гигиеналық нормативтерді бұзу» бабымен (304-бап) қылмыстық іс тіркелгенін хабарлады. Тергеу басталған. Ақпаратқа қарағанда, “Ризық Рауаны” тамақтану орталығынан адамдар жаппай осымен үшінші рет уланып отыр. 2022 жылы тамыз айында – 8 адам, қазан айында 168 адам уланған. Бірінші дерек бойынша айыппұл салынған, екінші дерек бойынша қылмыстық іс ашылып, екі жақтың келісімімен тоқтатылған. Abai.kz
